કાર્યક્રમની શરૂઆત મંગલ પ્રાર્થનાથી કરવામાં આવી ત્યારબાદ અધ્યક્ષશ્રી તથા ઉપસ્થિત મહેમાનોના હસ્તે દીપ પ્રાગટ્ય કરવામાં આવ્યું. શાળાના આચાર્યશ્રી મનુભાઈ એસ.નાયકે મહેમાનોનો પરિચય આપી શાબ્દિક સ્વાગત કર્યુ, ત્રિરંગા કપડામાં સજ્જ વિદ્યાર્થીઓએ ‘નૂતન ૭૫’ ફોરમેશન બનાવી શારિરીક કૌવત દાખવી હાજર રહેલ. સૌના મન મોહી લીધાં. ત્યારબાદ તમામ મહેમાનશ્રીઓએ ભૂંગળ, શરણાઈના સૂરે, ઢોલના ગગનભેદી નાદે, તાલીઓના અભૂતપૂર્વ ગડગડાટ સાથે રંગબેરંગી ફુગ્ગાઓ ઉડાડી નૂતન અમૃત મહોત્સવના શુભારંભની ધમાકેદાર જાહેરાત થઈ. આકાશ રંગબેરંગી ફુગ્ગાઓથી છવાઈ ગયું. આ સમયે નૂતન લોગો સ્પર્ધામાં વિજેતા થયેલ બે વિદ્યાર્થીઓને ઈનામ આપી બિરદાવ્યા. ત્યારબાદ મહેમાનશ્રીઓના હસ્તે નૂતન પ્રદર્શનનું ઉદ્‌ઘાટન કરવામાં આવ્યું. પ્રાસંગિક પ્રવચનમાં શ્રી આર.આઈ.પટેલે નૂતન શાળાની વિકાસ ગાથાના વખાણ કર્યા. શ્રી ભોળાભાઈ પટેલે પોતાના ભૂતકાળના સંસ્મરણો યાદ કર્યા. ઉપપ્રમુખશ્રી પ્રકાશભાઈ પટેલે પોતાની વિદ્યાર્થી અવસ્થાને યાદ કરી હવે સાંકળચંદ પટેલ યુનિવર્સિટી સ્થપાઈ, યોગનુ યોગ આજે સી.બી.એસ.સી.ઈંગ્લીશ મીડીયમ સ્કુલનું ખાતમુહર્ત થવાનું છે અને મેડીકલ કોલેજ શરૂ કરવાના પ્રયત્નો શરૂ થઈ ગયા છે તેની વાત કરી. સાથે સાથે નવેમ્બરમાં યોજાનાર અમૃત મહોત્સવમાંં ભૂતપૂર્વ વિદ્યાર્થીઓ ઉમટી પડે તેવુું આહવાન કર્યુ. ધારાસભ્યશ્રી ઋષિકેશભાઈ પટેલે સાંકળચંદ કાકાના કાર્યોને યાદ કર્યા અને હાલના વિદ્યાર્થીઓને ટેકનોલોજી અને અંગ્રેજીમાં પારંગત થવાની શીખ આપી. નૂતન પ્રદર્શનીમાં નૂતનના ૭૫ વર્ષનો શૈક્ષણિક, સામાજીક, ઈતિહાસને કંડારતી સિદ્ધિઓ, એવોર્ડસ, અગત્યની ઘટનાના દૃશ્યો, મોડેલો, પ્રશંસનીય રહ્યા. ફનફેરમાં ખાણી પીણી તથા ગેઈમ્સ, રમકડાંના ૧૬ જેટલા જુદા જુદા સ્ટોલ્સ હતા. જેનો વિદ્યાર્થીઓ, વાલીઓએ ભરપુર લ્હાવો માણ્યો.